# Tjørring IF Herre Serie 1 - Forår 2011

# Udekamp mod Vildbjerg

Tjørring IF spiller lørdag d. 28. maj ude mod Vildbjerg.

**I står foran en ny kamp. Hvad er dine forventninger?**  
- Endnu et lokalopgør, hvor flere af spillerne kender hinanden. Jeg forventer at vi rejser os ift. vores 5-0 nederlag til Vildbjerg i første runde.

**Hvad er dit kendskab til modstanderen?**  
- Jeg har stort kendskab til Vildbjerg og de skal hive en kanin op af hatten, hvis de skal overraske os på lørdag.

**Hvad vil en sejr betyde for jer?**  
- ALT - og jeg er sikker på at det vil blive fejret som en oprykningsfest - gutterne tørster efter en sejr.

**Hvor og hvornår spiller I?**  
- I Vildbjerg - lørdag d. 28/5 kl. 14.00

/26-05-2011/

# Seniordebut til U-17 spiller

Der var lørdag debut til den kun 17-årige Jakob Jensen, som lige nu er en af de mange unge spillere, der presser sig på til seniorholdene. Tjørring IFs serie 1 mandskab spillede hjemme i en bundgyser mod Jerne IF. Kampen endte 0-1 tiil gæsterne på et flot frispark. Den unge Jakob Jensen spillede hele kampen som venstre back og gjorde et fint indtryk, hvilket også blev bemærket på sidelinien, hvorfra 2. divisionsholdets cheftræner John Aas så kampen. Men der er jo nok et stykke vej fra Serie 1 til divisionsbold. Men tiden må vise om Jakob Jensens evner rækker til førsteholdet. Debutanten trak ikke nævneværdigt ned på gennemsnitsalderen, hvor der i forvejen er overvægt af U-19 spillere.

Men dagens Tjørring præstation stod målmand Jakob Madsen for. Madsen reddede alt hvad Jerne kom med, dog ikke det yderst velplacerede frispark, som afgjorde kampen.

Anders Larsen  
/22-05-2011/

# Udekamp mod Sædding/Guldager IF

Tjørring IF spiller lørdag d. 14. maj kl. 13.30 ude mod Sædding/Guldager IF.

**1. Hvad er dine forventninger til kampen?**  
- Igen i denne runde skal vi møde et tophold. Toppen er meget tæt, så jeg forventer at Sædding/Guldager vil sætte os under pres fra kampens start. Sædding/Guldager er min favorit til oprykning, og jeg synes det er det bedste og mest boldsikre hold, som vi har mødt indtil videre.

**2. Hvilken type modstander forventer du?**  
- Vores sidste kamp mod Sædding/Guldager var vi foran 2-0 men taber alligevel 3-2. Dette skyldes en strid vind på langs af banen. Jeg vurderer dem til at være et boldsikkert hold, som straffer modstanderen ved de fejl, som måtte komme.

**3. Vi er gået ind i en vigtig måned som vil blive afgørende for slutstillingen. Hvad er et realistisk pointmæssigt mål for jer for resten af maj?**  
- 7 kampe og 21 point er nok ikke sandsynligt for os i øjeblikket. Vi vil kæmpe med alt hvad vi har, og vi lægger os ikke ned. Vi har et rigtig godt sammenhold på holdet, og alle er klar til at ofre sig for hinanden. Men jeg mener dog også, at det er realistisk at få mere end dét ene point, som vi har fået i forårets første 7 kampe!

/12-05-2011/

# Udekamp mod Outrup

Ligabolds snak med træner Henrik Jensen før udekampen mod Outrup.

**1. Hvad er dine forventninger til kampen?**  
- Jeg forventer en svær udebanekamp, hvor vi bliver presset fra første fløjt. Tabellen lyver ikke, det er top mod bund, og vi skal til at ha' skrabet nogle points sammen.

**2. Hvilken slags modstander er det I skal op imod?**  
- Et hold fyldt med selvtillid, som skal frem på banen og skabe kampen i form af deres hjemmebane.

**3. Hvordan ser du jeres niveau pt?**  
- Vi er ramt af flere skader fra 1. holdstruppen, så vi er lidt ramt på bredden p.t., men helt sikkert er det at fight og vilje, så kommer man langt.

**4. Hvor og hvornår spiller I?**  
- Vi spiller kl. 15.00 i Outrup.

/05-05-2011/

# Lokalopgør mod Herning KFUM

Tjørring Serie 1 spiller hjemmekamp lørdag d. 30. april kl. 16 mod Herning KFUM. Ligabold har i den forbindelse snakket med træner Henrik Jensen.

**Hvad er dine forventninger til kampen?**  
- Vaskeægte lokalopgør, hvor mange er spillerne kender hinanden indbyrdes, så at det er top mod bund som mødes, det kan man ikke ligge meget i! Jeg forventer igen en hård og intens kamp, som selvfølgelig gerne skulle hælde over til Tjørrings fordel! Det gælder om at kende den berømte besøgelsestid.

**Hvad er dit kendskab til jeres kommende modstander?**  
- Jeg har haft lejlighed til at se Herning KFUM i et par kampe, så jeg har et rimelig godt kendskab til KFUM. Styrker og svagheder vil jeg dog ikke komme nærmere ind på, det må vise sig i kampen.

**Har I alle mand klar til kampen?**  
- Vi har desværre 2 mand ude pga skader, men det giver plads til andre, så det er bare om at gribe chancen når den er der.

/27-04-2011/

# Optakt til kampene i Påsken

[Ligabold](http://www.ligabold.com/news/40119) har snakket med træner Henrik Lystbech Jensen om de kommende kampe i Påsken:

**Hvad er dine forventninger til påskens program?**  
- Jeg forventer at vi kan komme ud af påsken med flest mulige point og uden skader!

**Hvilken slags modstander er det som I skal op imod?**  
- Vi møder Videbæk og Aulum, som jeg vurdere til at være 2 gode mandskaber, så der skal fightes om hver eneste cm2 på banen.

**Har I alle mand klar til påsken udfordringer?**  
- Vi er ramt af én skade, og desuden er 1. holdet rendt ind i karantæne og skader, så vi må se på dagen, hvem som er til rådighed.

**Hvor og hvornår spiller I i påsken?**  
- Vi spiller onsdag d. 20/4 ude mod Videbæk og d. 26/4 hjemme mod Aulum.

/19-04-2011/

# Point i årets første kamp for Serie 1

**Jerne IF - TIF 0-0**

Tjørring kom fornuftigt fra start i forårets Serie 1 med ét point i udekampen mod Jerne. Træner Henrik Lystbech Jensen udtalte efter kampen følgende til [Ligabold](http://www.ligabold.com/news/39597):

**Hvad er din reaktion ovenpå jeres kamp?**  
- Jeg står lidt med en blandet følelse efter 0-0 kampen mod Jerne IF. Jerne får en friløber i 80. min fra midterlinien, men brænder på keeper Frederik Elkjær. Efter 86 min. rammer TIF's Lasse Dürr roden af stolpen og med lidt held kunne vi ha' fået en 1-0 sejr med hjem i bagagen. Når det så er sagt, synes jeg at uafgjort er et fair resultat af kampen.

**Hvordan vurderer du modstanderen her efter jeres opgør?**  
- Et godt figthede mandskab, som især blev farlige på dødbolde.

**Er der nogle spillere som du vil fremhæve efter kampen?**  
- Benjamin Christensen, u/19 spiller gjorde en rigtig god figur, god fight og vilje. Ellers vil jeg også gerne fremhæve de 7 andre u/19 spillere som ALLE startede inde ved kampstart.

**Næste kamp?**  
- Vi spiller hjemme tirsdag d. 12/4 mod Sædding/Guldager kl. 18.30.

/12-04-2011/

# Holdleder til vores Serie 1 hold søges!

Vi mangler en stabil person, der kan lide at omgås friske unge mennesker, og som er interesseret i at yde en indsats for vores Serie 1 hold.

Holdlederens opgaver er begrænset til nogle praktiske gøremål før, under og efter Serie 1 holdets kampe. Dvs. at give en hjælpende hånd til træneren Henrik Jensen og spillerne.

Opgaverne består bl.a. i at have styr på spillertøj, diverse materialer, udfylde holdkort og have kontakt til dommere, indtaste kampresultat m.m., samt medvirke til og bevare en god stemning i og omkring holdet.

Vi kan garantere mange oplevelser, og du vil indgå i seniorafdelingens spændende team af friske og arbejdsomme trænere og ledere.

Hvis dette har din interesse, skal du kontakte Henrik eller Ole:

|  |  |
| --- | --- |
| Henrik Jensen | Ole Christensen |
| Træner Serie 1 | Seniorformand |
| 5050-9703 | 2128-5533 |

/01-02-2011/